ROMÂNIA
JUDEȚUL BOTOȘANI
CONSILIUL LOCAL AL COMUNEI BLÂNDEȘTI
HOTĂRÂREA
Nr. ______ din ____________ 2026
privind modificarea Hotărârii Consiliului Local al Comunei Blândești nr. 17 din 31.03.2026 privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică
Consiliul Local al Comunei Blândești, județul Botoșani, întrunit în ședința ____________ din data de __________ 2026, legal constituită;
În conformitate cu prevederile:
a) art. 120 alin. (1) și art. 121 alin. (1) și alin. (2) din Constituția României, republicată;
b) art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;
d) Legii nr. 273/2006 privind finanțele publice locale, cu modificările și completările ulterioare;
e) Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, în special ale art. 59 privind modificarea actelor normative;
f) Legii nr. 212/2022 privind unele măsuri pentru reducerea riscului seismic al clădirilor, cu modificările și completările ulterioare;
g) Ordinului nr. 2853/2022 pentru aprobarea Normelor metodologice de aplicare a prevederilor Legii nr. 212/2022 privind unele măsuri pentru reducerea riscului seismic al clădirilor, privind derularea Programului național de consolidare a clădirilor cu risc seismic ridicat, cu modificările și completările ulterioare;
h) Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
Având în vedere:
a) Hotărârea Consiliului Local al Comunei Blândești nr. 17 din 31.03.2026 privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică, prin care au fost actualizate prevederile Hotărârii Consiliului Local al Comunei Blândești nr. 61 din 23.12.2025;
b) Devizul general actualizat al obiectivului de investiții, întocmit de S.C. EVALON TRUST S.R.L. în calitate de proiectant, în luna septembrie 2026;
c) Referatul de aprobare prezentat de către primarul comunei Blândești, în calitatea sa de inițiator, prin care se susține necesitatea și oportunitatea proiectului;
d) Raportul compartimentului de resort din cadrul aparatului de specialitate al primarului, prin care se motivează, în drept și în fapt, necesitatea și oportunitatea proiectului;
e) Rapoartele comisiilor de specialitate ale Consiliului Local al Comunei Blândești;
Ținând cont de prevederile Ordinului Ministrului Dezvoltării, Lucrărilor Publice și Administrației nr. 1784/2025;
În temeiul dispozițiilor art. 129 alin. (1), alin. (2) lit. b), alin. (4) lit. d) și alin. (14), ale art. 139 alin. (1), coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. I. – Hotărârea Consiliului Local al Comunei Blândești nr. 17 din 31.03.2026 privind aprobarea documentației de avizare a lucrărilor de intervenții și a indicatorilor tehnico-economici pentru obiectivul de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”, aprobat pentru finanțare prin Programul național de consolidare a clădirilor cu risc seismic ridicat - Subprogramul proiectarea și execuția lucrărilor de intervenții pentru clădirile de interes și utilitate publică, se modifică după cum urmează:
1. Articolul 3 se modifică și va avea următorul cuprins:
„Art. 3. Se aprobă finanțarea de la bugetul local al Comunei Blândești a sumei de 319.132,07 lei (inclusiv TVA), reprezentând categoriile de cheltuieli finanțate de la bugetul local, conform prevederilor art. 10 din Normele metodologice aprobate prin Ordinul nr. 2853/2022, cu identificarea categoriilor de cheltuieli ce se finanțează de la bugetul de stat și a celor suportate de beneficiar în devizul general, conform anexei nr. 2 la prezenta hotărâre.”
2. Anexa nr. 1 „Indicatorii tehnico-economici” se modifică și se înlocuiește cu anexa nr. 1 la prezenta hotărâre.
3. Anexa nr. 2 „Devizul general” se modifică și se înlocuiește cu anexa nr. 2 la prezenta hotărâre.
Art. II. – Celelalte prevederi ale Hotărârii Consiliului Local al Comunei Blândești nr. 17 din 31.03.2026 rămân neschimbate.
Art. III. – Anexele nr. 1 și nr. 2 fac parte integrantă din prezenta hotărâre.
Art. IV. – Cu ducerea la îndeplinire a prevederilor prezentei hotărâri se desemnează primarul comunei Blândești, dl. Maxim Stelian, împreună cu aparatul de specialitate.
Iniţiator proiect de hotărâre,
Primar Stelian MAXIM 
Anexa nr. 1 la HCL nr. ______ din ____________ 2026
INDICATORII TEHNICO-ECONOMICI
ai obiectivului de investiții „Reabilitare şi modernizare Grădiniţa Cerchejeni, Comuna Blândeşti, Judeţul Botoşani”
Valoare totală: 3.200.830,89 lei (fără TVA);
- din care C+M: 2.291.476,57 lei (fără TVA);
Valoare totală: 3.867.712,08 lei (cu TVA);
- din care C+M: 2.772.686,65 lei (cu TVA);
Tip clădire: Clădiri pentru educaţie - Grădiniţă
Suprafața construită a construcției: 272,00 mp
Suprafața construcției desfășurată înainte de intervenție: 272,00 mp
Suprafața construcției după intervenție: 300,00 mp;
Reducerea consumului anual specific de energie finală pentru încălzire (kWh/m² an): 341,52
Reducerea consumului de energie primară (kWh/m² an): 510,20
Consumul de energie primară utilizând surse regenerabile la finalul implementării proiectului (kWh/m² an): 51,64
Reducere anuală estimată a gazelor cu efect de seră (echivalent kgCO₂/m² an): 194,68
Numărul de persoane (utilizatori): 1640
Durata estimată de execuție a obiectivului de investiții: 24 luni
Surse de finanțare:
- valoarea de la bugetul de stat: 3.548.580,00 lei (cu TVA);
- valoarea de la bugetul local: 319.132,07 lei (cu TVA).
Iniţiator proiect de hotărâre,
Primar Stelian MAXIM 
